Diari Oficial de la Generalitat Valenciana


Sumari del DOGV 6636, del 24-10-2011 (2011/10006)

RESOLUCIÓ de 17 d'octubre de 2011, del vicepresident del Consell Valencià de l'Esport, per la qual es convoca la campanya d'activitats nàutiques de la Generalitat «A la Mar 2012», la qual inclou el Programa Blau.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6636

Data del DOGV
:   24-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10303


Data del document
:   17-10-2011

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 17 d'octubre de 2011, del vicepresident del Consell Valencià de l'Esport, per la qual es convoca la campanya d'activitats nàutiques de la Generalitat «A la Mar 2012», la qual inclou el Programa Blau. [2011/10237]  
D'acord amb el que disposa l'article 49.1.28 de l'Estatut d'Autonomia de la Comunitat Valenciana, la Generalitat té competència exclusiva en matèria d'esport.  
La Llei 2/2011, de 22 de març de la Generalitat, de l'Esport i l'Activitat Física de la Comunitat Valenciana, establix en l'article 32 que el Consell Valencià de l'Esport convocarà campanyes de promoció esportiva i prestarà atenció preferent a les relacionades amb els esports nàutics, activitats i esports en el medi natural.  
Així mateix, l'article 33 establix que les Escoles de la Mar de la Generalitat són centres de pràctica, formació i difusió de les activitats nàutiques que es constituïxen com una xarxa d'escoles al llarg del litoral de la Comunitat Valenciana i poden funcionar en instal·lacions pròpies o concertades amb altres administracions públiques o entitats públiques o privades.  
Anualment, la Generalitat, a través del Consell Valencià de l'Esport, convoca la campanya d'activitats nàutiques de la Generalitat «A la Mar» per a la promoció dels esports nàutics entre tota la societat mitjançant les Escoles de la Mar.  
Des del Consell Valencià de l'Esport, amb la intenció de promocionar el contacte i gaudi de l'entorn marí per part de la població, principalment en edat escolar, així com l'obtenció de major autonomia en la pràctica dels esports nàutics, ampliant els coneixements adquirits en els seus respectius centres i oferint la possibilitat de realitzar la seua pràctica, s'ha dissenyat el Programa Blau. La seua finalitat és oferir als alumnes l'oportunitat de conéixer i familiaritzar-se amb el món de la navegació, a través de la pràctica, possibilitant a més que amplien i consoliden els coneixements adquirits fins al moment. Així mateix, junt als valors educatius que es deriven de la realització d'activitats en el medi natural, es suma el treball interdisciplinari que oferix este tipus d'activitats esportives.  
D'acord amb estes competències i disposicions legals i amb la intenció de complir amb les línies mencionades, la Generalitat organitza anualment des del 1985 campanyes de promoció de les activitats nàutiques.   
En virtut de tot això, i fent ús de les competències assignades al Consell Valencià de l'Esport per la Llei 3/2006, resolc:  
  
Primer  
Convocar la campanya d'activitats nàutiques de la Generalitat «A la Mar 2012», dirigida a l'aprenentatge i difusió dels esports nàutics i el coneixement, conservació i respecte del medi marí, amb especial atenció als jóvens en edat escolar.  
  
Segon  
Convocar, dins la campanya d'activitats nàutiques de la Generalitat «A la Mar 2012», el Programa Blau, dirigit a centres educatius, ajuntaments, associacions, clubs i altres entitats legalment constituïdes sense ànim de lucre.   
  
Tercer  
Aprovar les bases per les quals es regirà la present convocatòria i que figuren com a annex I de la present resolució.  
  
Quart  
El Consell Valencià de l'Esport es reserva el dret a modificar l'oferta i el programa d'activitats, adaptant-lo a la demanda o a l'interés públic.   
A més, es podran incorporar noves Escoles de la Mar, així com suspendre alguna de les activitats oferides, si circumstàncies de qualsevol tipus impediren el normal desenvolupament d'estes.  
  
  
  
  
  
  
\* \* \* \* \*  
  
  
  
Quint  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
  
Contra esta resolució, que no esgota la via administrativa, les persones interessades podran interposar recurs d'alçada davant de l'òrgan que ha dictat l'acte o el superior jeràrquic en el termini d'un mes, a comptar de l'endemà de la seua publicació en el Diari Oficial de la Comunitat Valenciana. Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.  
  
València, 17 d'octubre de 2011.- El secretari autonòmic de Cultura i Esport, vicepresident del Consell Valencià de l'Esport: Rafael Ripoll Navarro.   
  
  
ANNEX I  
  
El Programa Blau, organitzat pel Consell Valencià de l'Esport, s'emmarca dins la campanya d'activitats nàutiques de la Generalitat «A la Mar 2012» i es regirà per les següents bases:  
  
Destinataris: Grups escolars a partir de 3r curs de primària, secundària, batxillerat, cicles formatius, universitats, ajuntaments, associacions, clubs esportius i altres entitats legalment constituïdes sense ànim de lucre.   
Només en l'activitat Cap de Setmana Blau la inscripció també podrà ser individual.  
  
1. Activitats que integren el Programa Blau  
A. Setmana Blava  
Es desenvolupa en les Escoles de la Mar indicades i la seua periodicitat és la següent:   
  
Consistix en una setmana d'activitat nàutica de dilluns a divendres en la qual s'impartixen classes teòriques i pràctiques de vela i/o de piragüisme. Les classes pràctiques de vela es realitzen en embarcacions col·lectives acompanyats d'un monitor. L'activitat de piragüisme es realitzarà en piragües individuals tutelades per monitors a bord d'una embarcació neumàtica.  
A l'Escola de la Mar de Borriana, a més de les activitats mencionades, es podran practicar les modalitats de rem en embarcacions de 4 persones més timoner i dobles sense timoner, així com caiacpolo (esport col·lectiu de 5x5 en piragües individuals).  
Si tots els participants d'un grup ja tenen el nivell 1 i volen realitzar el nivell 2 o qualsevol altra adaptació, hauran de sol·licitar-ho prèviament, acceptant-se en funció de la disponibilitat de l'Escola de la Mar corresponent.  
En règim d'internat es programaran activitats complementàries d'animació i temps lliure per als participants.  
  
B. Dia Blau  
Es desenvolupa en les Escoles de la Mar indicades i la seua periodicitat és la següent:   
  
E. M. Benicàssim Febrer a juny i setembre a novembre  
E. M. Borriana Febrer a juny i setembre a novembre  
  
  
  
  
\* \* \* \* \*  
  
  
  
  
Es tracta d'una jornada de familiarització amb l'activitat nàutica. Durant el Dia Blau s'impartirà una classe teòrica i pràctica de vela en embarcacions col·lectives, acompanyats d'un monitor, i en el cas del piragüisme, es desenvoluparà en piragües individuals tutelades per monitors a bord d'una embarcació neumàtica.  
Es podran realitzar un o més Dies Blaus amb el mateix grup de participants, amb possibilitat d'elecció de dilluns a divendres.  
  
C. Cap de Setmana Blau  
Es desenvolupa en les Escoles de la Mar indicades i la seua periodicitat és la següent:   
  
L'objectiu és donar a conéixer als participants els esports nàutics des d'un punt de vista lúdic i recreatiu. L'activitat es distribuïx en tres sessions, dissabtes matí i vesprada i diumenges al matí, amb classes teòriques i pràctiques d'alguna de les modalitats nauticoesportives, de rem, piragüisme o vela (en les modalitats d'iniciació, perfeccionament i creuer en el cas de l'Escola de la Mar de Borriana). Els responsables tècnics de les Escoles de la Mar de Borriana i Benicàssim podran programar multiactivitat nàutica d'acord amb les característiques i nivell dels participants.  
Requisits d'edat. Tindre complida l'edat mínima de 8 anys o la requerida segons la modalitat en el moment de començament de l'activitat. Els menors d'edat hauran d'assistir acompanyats del pare/mare/tutor(a) o persona degudament autoritzada per estos a fi de responsabilitzar-se dels alumnes durant el període del cap de setmana en què no es realitze activitat nàutica.  
Cap de Setmana grup familiar. En el cas que la inscripció en cap de setmana siga de quatre o més persones de la mateixa família, tindran dret a una gratuïtat. A estos efectes, s'entén per família, els pares, fills, nets, germans i cosins germans.  
  
2. Normativa general  
2.1. Condicions de participació  
a) Tindre 8 anys complits en el moment d'iniciar l'activitat.  
b) Saber nadar correctament.  
c) Posseir els coneixements tècnics per al nivell matriculat.  
d) No presentar contraindicacions medicosanitàries per a la pràctica de les activitats nàutiques.  
e) Els participants i, si no n'hi ha, el professor o persona física que represente el grup, seran responsables del bon ús de les instal·lacions i del material, havent d'abonar si és el cas el cost dels danys que pogueren produir-se per negligència o mal ús.  
f) Les Escoles de la Mar oferixen internat i restauració: l'Escola de la Mar de Borriana en les seues instal·lacions i la Escoles de la Mar de Benicàssim en l'alberg Argentina de l'IVAJ.   
g) Els participants en la campanya «A la Mar 2012» estaran obligats a complir la normativa de règim intern sobre el funcionament de les instal·lacions i els equipaments utilitzats. Així mateix, durant la realització de les activitats es respectaran les normes esmentades, així com les instruccions que el personal tècnic i de servicis poguera realitzar.  
  
h) La responsabilitat dels participants fora de les activitats organitzades per les Escoles de la Mar serà del professor o persona física que represente a l'entitat i que acompanye el grup.  
i) La incorporació a l'activitat i tornada serà per compte dels interessats i pels seus propis mitjans. En incorporar-se a l'activitat, el responsable de grup haurà de presentar la documentació següent:  
- Fitxes d'informació sanitària. Només necessària per a les activitats de més d'un dia de duració.  
- Llistat d'alumnes distribuïts d'acord amb la capacitat de les habitacions, en el cas de triar l'opció d'internat.   
j) Els professors/es responsables hauran de portar damunt la fotocòpia del SIP o semblant de cada participant que cobrisca qualsevol malaltia que poguera sobrevindre durant la realització del curs.  
k) Es podrà sol·licitar la realització d'activitats fora de les dates de la programació sempre que en la sol·licitud s'especifique la finalitat així com els objectius de les dites activitats. Les sol·licituds seran estudiades per rigorós orde de registre d'entrada, sent concedides si hi ha disponibilitat i viabilitat tècnica, tal com s'indica en l'apartat 7 d'activitats especials, no sent possible la seua gestió via online.  
  
  
2.2. Vestimenta i equip  
A més de la pròpia per a la vida en allotjament en règim d'internat (quan el curs que vaja a realitzar-se el tinga inclòs), s'haurà de tindre en compte la duració, característiques del curs i la climatologia del mes o estació en què es desenvolupe este. Per a l'activitat els participants hauran de portar:  
- Esportives, escarpins o sandàlies ben subjectes (sola antilliscant)  
  
- Calçat esportiu de canvi i calcetins d'esport  
- Camisetes esportives  
- Banyadors  
- Impermeable  
- Roba esportiva  
- Tovalles  
- Protector solar  
- Gorra  
- Ulleres de sol  
  
2.3. Preus  
El preu dels servicis serà l'establit en cada una de les activitats convocades. Hi ha un preu especial per a:  
2.3.1. Entitats col·laboradores amb les campanyes d'activitats nàutiques: ajuntaments de Benicàssim, Borriana i les federacions esportives de Vela, Piragüisme i Rem de la Comunitat Valenciana, així com altres entitats amb què la Generalitat haja subscrit acords en relació amb la promoció esportiva.  
2.3.2. Els responsables, professors o persones físiques que representen l'entitat i que acompanyen el grup, gaudiran de places gratuïtes segons s'especifica en l'apartat 2.5 del present annex.  
2.3.3. Per al Cap de Setmana Blau s'establirà un preu especial per a famílies nombroses, així com una gratuïtat en el cas que siguen quatre o més integrants de la mateixa família.  
  
2.4. Centres d'informació  
- Pàgina web de les Escoles de la Mar  
  
  
- Escola de la Mar de Benicàssim  
Av. Ferrandis Salvador, 49  
12912 Benicàssim  
Tel. 736 880 009. Fax 755 545 227  
  
- Escola de la Mar de Borriana  
Av. Mediterrània, s/n  
12844 Borriana  
Tel. 381 338 696. Fax 366 505 205  
  
- Delegacions territorials  
· Alacant  
C/ Jaime Segarra, 6, entl.  
03911 Alacant  
Tel. 987 128 594. Fax 552 315 600  
e-mail:   
· Castelló  
Av. de la Mar, 23  
12411 Castelló de la Plana  
Tel. 610 080 122. Fax 893 936 206   
e-mail:   
· València  
C/ Avellanes, 14, 2a G  
46697 València  
Tel. 731 426 867. Fax 504 025 301  
e-mail:   
  
- Consell Valencià de l'Esport  
C/ Professor Beltrán Báguena, núm. 5, 3a  
46198 València  
Tel. 601 786 046. Fax 613 259 433  
e-mail:   
  
2.5. Participants  
Els participants en les activitats del Programa Blau dins la campanya «A la Mar 2012» només podran inscriure's com a grup, a excepció d'allò disposat posteriorment respecte al Cap de Setmana. Les inscripcions es realitzaran sota la responsabilitat d'una persona física que represente el grup.  
Per a facilitar la tasca dels responsables en les activitats d'un Dia Blau i Setmana Blava, es concediran: una plaça gratuïta per a grups amb menys de 15 alumnes, dues places gratuïtes per a grups de 15 o més alumnes, i tres per a grups de més de 50 alumnes.   
El nombre mínim de participants per grup serà de 10 places.  
En el cas de participants amb necessitats educatives especials, el Consell Valencià de l'Esport podrà adaptar els criteris de nombre mínim de participants per grup, així com incrementar les places gratuïtes dels responsables acompanyants.  
Els participants en el Cap de Setmana Blau podran inscriure's tant de manera individual o com a grup. El mínim d'alumnes en total per a realitzar el curs serà de 10 i el màxim de 60. El mínim per modalitat serà de 3 alumnes. Per a poder oferir règim intern haurà d'haver-hi un mínim de 10 interns.  
  
2.6. Assistència sanitària i assegurances  
La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xarxa pública, als alumnes, participants, monitors, acompanyants i organitzadors que patisquen qualsevol lesió de caràcter esportiu durant el desenvolupament de les activitats de la campanya «A la Mar 2012».  
2.6.1. Per a ser beneficiari de les prestacions mencionades en el paràgraf anterior s'haurà d'estar degudament matriculat en la campanya «A la Mar 2012».  
2.6.2. La Mutualitat General Esportiva cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accident esportiu que puguen patir els participants, monitors i organitzadors durant el desenvolupament de la campanya «A la Mar 2012» de la Generalitat, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.  
2.7. Inscripcions  
Les inscripcions per a participar en el Programa Blau es realitzaran exclusivament en la pàgina web de les Escoles de la Mar, .  
  
3. Setmana Blava  
3.1. Oferta de Setmanes Blaves a les Escoles de la Mar  
  
  
  
  
\* \* \* \* \*  
  
  
  
3.2. Inscripcions en Setmanes Blaves  
S'obrirà un termini per a la prereserva online des del dia 25 d'octubre fins al dia 4 de novembre de 2011 inclusivament. En la sol·licitud, l'entitat interessada haurà d'emplenar, a més de les dades de contacte i identificatives del centre, la data desitjada i el número aproximat d'alumnes participants.   
  
  
  
\* \* \* \* \*  
  
  
A cadascuna de les sol·licituds se li assignarà un número de prereserva, no podent-se realitzar més d'una prereserva per centre. Es publicarà en la pàgina web el llistat de sol·licituds numerades. El dia 8 de novembre a les 12.00 hores es procedirà a realitzar un sorteig públic en la seu del Consell Valencià de l'Esport, a partir del qual començarà l'orde d'inscripció. A cada entitat se li assignarà, segons el sorteig, el dia i la franja horària habilitada per a procedir a la inscripció, que estarà publicat en la pàgina web .   
Cada entitat només podrà emplenar una sol·licitud en la llista de prereserva, desestimant-se les sol·licituds duplicades.   
En les delegacions territorials del Consell Valencià de l'Esport es facilitarà el procés de prereserva i inscripció online d'aquells grups que així ho sol·liciten.  
La quota d'inscripció en Setmanes Blaves és de 10 € per participant, amb l'excepció als responsables especificada en l'apartat 2.5 d'este annex.  
Esta inscripció suposarà la reserva provisional del curs, podent-se realitzar el seu pagament en la mateixa pàgina web a través de TPV o bé per ingrés o transferència bancària en el termini de cinc dies hàbils. Este justificant d'ingrés o transferència bancària s'haurà de remetre per fax al 316 891 681 en el cas d'inscripció en l'Escola de la Mar de Borriana i al 069 968 141 en el cas de l'Escola de la Mar de Benicàssim, o per e-mail a .  
En el cas de no realitzar l'ingrés de la quota d'inscripció es perdrà la reserva del curs, el qual tornarà a estar disponible en la pàgina web per als següents grups interessats.   
  
Una vegada finalitzada la inscripció de tots els centres participants en el sorteig, s'obrirà la inscripció online lliure en la pàgina web , oferint-se totes les dates disponibles, tant de Setmanes com de Dies Blaus. El termini d'inscripció continuarà obert mentre hi haja cursos disponibles.   
  
3.3. Matrícula en Setmanes Blaves  
Per a la matriculació final del grup en la Setmana Blava reservada s'haurà d'efectuar l'ingrés restant amb una antelació mínima de 20 dies naturals respecte de la data de començament del curs, sent imprescindible emplenar el llistat de participants en la pàgina web abans d'efectuar l'ingrés bancari, prestant especial atenció a les indicacions de les necessitats especials de l'alumnat.  
  
4. Dia Blau  
Les Setmanes Blaves no ocupades podran ser oferides en jornades d'un, dos o més Dies Blaus en la pàgina web: .  
  
  
  
  
\* \* \* \* \*  
  
  
  
  
  
  
  
4.1. Dies Blaus disponibles per les Escoles de la Mar  
  
4.2. Inscripció en Dies Blaus  
Per a la inscripció en Dies Blaus s'obrirà un termini de prereserva online des del dia 25 d'octubre fins al dia 4 de novembre de 2011 inclusivament. El procés d'inscripció online per a Dies Blaus és el mateix que en el cas de Setmanes Blaves descrit en l'apartat 3.2.   
  
4.3. Matrícula en un Dia Blau  
El pagament de l'import total de la matrícula s'haurà d'efectuar en la mateixa pàgina web a través de TPV o bé per ingrés o transferència bancària en el termini de cinc dies naturals a partir de la inscripció en la pàgina web.  
En el cas de no realitzar l'ingrés de la quota de matrícula passats els cinc dies de termini, es perdrà l'adjudicació del dia sol·licitat, el qual tornarà a estar disponible en la pàgina web per a qualsevol altre grup interessat.   
El responsable del grup haurà d'emplenar el llistat de participants amb 20 dies d'antelació a la realització de l'activitat, prestant especial atenció a les indicacions de les necessitats especials de l'alumnat.   
  
El termini de matrícula quedarà obert mentre hi haja Dies Blaus disponibles.  
  
5. Cap de Setmana Blau  
  
5.1. Oferta de Caps de Setmana Blaus.  
  
  
  
\* Els responsables tècnics de les Escoles de la Mar de Borriana i Benicàssim podran programar multiactivitat nàutica d'acord amb les característiques i nivell dels participants.  
  
  
  
  
  
\* \* \* \* \*  
  
  
\* Los responsables técnicos de las Escoles de la Mar de Burriana y Benicasim podrán programar realizar multiactividad náutica de acuerdo con las características y el nivel de los participantes.  
  
  
  
  
  
5.2. Inscripcions en Caps de Setmana Blaus  
Les inscripcions es podran realitzar a partir de les 10.00 hores del dia 10 de novembre de 2011 en la pàgina web: .  
Les Escoles de la Mar, el CVE i les delegacions del Consell Valencià de l'Esport a Alacant, Castelló i València posaran a disposició dels usuaris els seus mitjans i instal·lacions per a facilitar la dita inscripció.   
  
El pagament de la quota podrà realitzar-se en la mateixa pàgina web a través de TPV o per ingrés o transferència bancària, havent de conservar sempre el justificant de l'ingrés corresponent per a la seua presentació en l'Escola de la Mar.   
S'establirà data límit d'inscripció set dies abans del començament de l'activitat. Després d'esta data s'hauran de posar en contacte amb l'Escola de la Mar corresponent per a comprovar la disponibilitat.  
  
Cap de setmana grup familiar. En el cas que la inscripció en cap de setmana siga de quatre o més persones de la mateixa família, tindran dret a una gratuïtat. A estos efectes, s'entén per família, els pares, fills, nets, germans i cosins germans.  
  
6. Devolució de quota  
a) Una vegada efectuada la reserva i el pagament de la quota d'inscripció i en el cas de no arribar a realitzar la matrícula, no es tindrà dret a la devolució d'esta.  
b) Quan algun participant s'inscriguera en un curs sense tindre els coneixements exigits, els responsables tècnics podran derivar-lo, si és possible, a un nivell inferior. Quan no existisca tal possibilitat, podran donar-lo de baixa del curs. En este últim cas, l'alumne perdrà el dret a la devolució de la quota de matrícula.  
c) Efectuada la matrícula, només es tindrà dret a devolució, amb una deducció del 10% de l'import en concepte de despeses de gestió, en els casos següents:  
c.1. Malaltia o lesió que impedisca l'assistència a l'activitat. S'haurà d'aportar un justificant mèdic o informe hospitalari signat i segellat pel facultatiu.  
c.2. Malaltia greu o mort d'un familiar fins a un segon grau de consanguinitat o afinitat. En este cas s'haurà d'adjuntar un certificat acreditatiu.  
d) Per causes climatològiques es tindrà dret a les següents devolucions:  
d.1. En la Setmana Blava, quan el percentatge de sessions no realitzades siga com a mínim del 50% del total de les sessions del curs, es tindrà dret a la devolució de la part proporcional de la quota en funció dels servicis prestats.  
d.2. Respecte al Dia Blau, quan concórreguen causes que impedisquen el començament de l'activitat, es tornarà íntegrament la quota de matrícula, o s'oferirà la possibilitat de realitzar l'activitat en qualsevol altra data en funció de la disponibilitat de les Escoles de la Mar. Si l'activitat es suspenguera passades les 14.00 hores, no es tindrà dret a la devolució de la quota.   
e) El Consell Valencià de l'Esport es reserva el dret de modificar el programa d'activitats, adaptant-lo a la demanda de les persones   
  
  
  
  
\* \* \* \* \*  
  
interessades, a incorporar activitats, així com a suspendre alguna de les oferides si circumstàncies de qualsevol tipus impediren el normal desenvolupament d'estes.  
f) En cas de suspensió de l'activitat per circumstàncies sobrevingudes atribuïbles a la Generalitat, s'oferirà la possibilitat de realitzar l'activitat en qualsevol altra data o es tornarà íntegrament la quota de matrícula.   
g) En el cas de malaltia o lesió sobrevinguda durant l'exercici de l'activitat, l'alumne no tindrà dret a la devolució de la quota de matrícula.  
h) La sol·licitud de devolució de la quota de matrícula haurà de ser tramitada per l'entitat corresponent, ja siga per a sol·licitar la devolució de l'import de tot el grup o d'un o més integrants d'este. El termini màxim de presentació serà de 15 dies naturals a partir del dia de l'inici del curs adjudicat.   
i) Les sol·licituds de devolució de la quota de matrícula es presentaran en el registre d'entrada del Consell Valencià de l'Esport. No obstant això, també podran presentar-se d'acord amb el que establix l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
j) La devolució de la quota de matrícula, de la qual es deduirà un 10% en concepte de despeses, haurà de sol·licitar-se segons el formulari establit, que estarà a disposició dels usuaris en , en les mateixes Escoles de la Mar i en les delegacions territorials del Consell Valencià de l'Esport.  
  
7. Activitats especials a l'Escola de la Mar de Borriana  
Es podrà sol·licitar un altre tipus d'activitats en les instal·lacions de l'Escola de la Mar de Borriana sempre que estes siguen compatibles amb les activitats prèviament organitzades i amb l'ús per al qual l'Escola de la Mar està preparada i concebuda.   
Per a això, caldrà sol·licitar per escrit l'ús de les instal·lacions, exposant els fins de l'activitat plantejada i presentar la sol·licitud en el Consell Valencià de l'Esport.   
Les sol·licituds seran estudiades per rigorós orde de registre d'entrada, sent concedides si hi ha disponibilitat i viabilitat tècnica.  
  
Seran aplicables les quotes següents: